ANC nie eerlik oor moedertaalonderrig nie – praag.co.za
Uit antwoorde op parlementêre vrae oor die aangeleentheid deur 'n opposisieparty blyk dit dat veral Afrikaans die grootste verloorder is. Net in Gauteng is sowat 'n kwart van Afrikaanse skole sedert 2002 na Engels-medium verander.
Die minister se antwoord druis lynreg teen hierdie navorsing in aangesien sy sê Engels het nou die 'voorkeur-taal van onderrig' vir ouers geword.
Die afname in Afrikaanse skole en die bevindings van die marknavorsing wys dat die ANC-regering nie eerlik is oor die aangeleentheid nie, en besig is om eensydig Engels op sprekers van ander tale af te dwing.
"Wittes moet ook verplig word om ten minste een Afrikataal te leer anders as Afrikaans sodat kommunikasie-brûe gebou kan word sonder Engels as enigste platform daarvoor. Ons moet inheems, lokaal en globaal dink, praat en droom," het adv. Alberts van die VF+ gesê.
Skrywer praagGepubliseer op 17 Oktober 2014 Kategorieë Afrikaanse nuus, NuusSleutelwoord afrikaans, eentaligheid, Engels, meertaligheid, moedertaalonderrig, taalverdrukking